Source: https://www.jogiforum.hu/hirek/archivum/2006-01
Timestamp: 2020-06-05 10:07:58
Document Index: 35225618

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

Hír archívum: 2006. január
Adatvédelmi biztos: határozott nem a pozitív adóslistára
Péterfalvi Attila adatvédelmi biztos szerint nem csak az adatvédelmi, de súlyos alkotmányossági kérdéseket is felvet a pozitív adóslista terve. Az állampolgári jogok országgyûlési biztosának véleménye ellenére az adatvédelmi biztos kész az Alkotmánybíróság elõtt is megtámadni az esetleg elkészülõ jogszabályt.
Egészségügyi jogszabályok változása február 1-től
Az egészségügyi szolgáltatások egészségbiztosítási alapból történő finanszírozásának részletes szabályairól szóló 43/1999. kormányrendelet módosítása nyomán február 1-jével fontos változásokkal kell számolnia az érintetteknek.
Nemzetközi razzia a filmkalózok ellen
Magyarországon kilenc kalózszervert foglaltak le egy 18 országot érintő nemzetközi razzia során. A 300 helyszínt érintő nemzetközi rajtaütés következtében 30 ember ellen indítottak eljárást.
Képzés a családon belüli és nők elleni erőszakkal szembeni fellépésről jogászok számára
A Habeas Corpus Munkacsoport közhasznú civil jogvédő szervezet az Európai Unió II. Daphne programja keretében a családon belüli, nők, illetve gyermekek elleni erőszak kezelése érdekében 40 órás képzést indít az e terület iránt éreklődő jogászok és joghallgatók számára.
Az állampolgári jogok országgyűlési biztosa szerint elfogadható a pozitív adóslista
Az országgyűlési biztos álláspontja szerint - az érintettek tulajdonhoz való joga, illetve személyiségi jogainak védelme szempontjából - a pozitív adóslista, vagyis az ún. „jó adósok” nyilvántartása nem okozna alkotmányos jogokkal összefüggő visszásságot.
A Gazdasági Versenyhivatal Versenytanácsa (GVH VT) a 2006. január 30-án tartott tárgyalásán megállapította, hogy az Unilever Magyarország Kft. a fogyasztók megtévesztésére alkalmas magatartást tanúsított azzal, hogy reklámjaiban az általa gyártott Dove Intenzív krémnek a versenytárs Nivea kréménél jobb hidratáló és gyorsabb beszívódó képességet tulajdonított.
AB: jóváhagyás a zsidó kisebbségi népcsoportról szóló népi kezdeményezéshez
2006. január 30-i határozatával az Alkotmánybíróság helybenhagyta az Országos Választási Bizottság (OVB) határozatát, amelyben hitelesítette annak az aláírásgyűjtő ívnek a mintapéldányát, amely népi kezdeményezés benyújtására irányul a következő kérdésben: „A nemzeti és etnikai kisebbségek jogairól szóló 1993. évi LXXVII. törvény (a továbbiakban: kisebbségi törvény) 61. § (2) bekezdésének értelmében alulírott magyar állampolgárok kijelentjük, hogy a magyarországi zsidó kisebbséghez tartozunk, és a kisebbségi törvényben foglalt feltételeknek megfelelünk. Kérjük a T. Országgyűlést, hogy a kisebbségi törvény 61. § (1) bekezdésében a népcsoportok felsorolását a zsidó kisebbségi népcsoporttal egészítse ki.”
Megtették javaslataikat a pártok az OVB tagjaira
Dr. Lamperth Mónika belügyminiszter a választás kitűzésének napján, 2006. január 19-én levélben kérte a 2002. évi országgyűlési választásokon országos listát állító pártok és jogutód pártok elnökeit, hogy az Országos Választási Bizottság választott tagjai és póttagjai személyére javaslataikat 2006. január 28-ig írásban küldjék meg a Belügyminisztériumba.
Tájékoztató az APEH 2005. évi tevékenységéről
2005-ben az adóhivatal a tevékenységét meghatározó jogszabályok gyakori (év eleji, évközbeni) változásai közepette végezte. A kormányzat által az adóhivatallal szemben támasztott elvárások tovább nőttek. A hagyományos és új feladatok (mint pl. az adóhatósági adómegállapítás, internetes adatbázisok kialakítása, START-kártya kiadás stb) teljesítése a korábbi évekhez mérten több irányítási, munkaszervezési és fejlesztési kapacitást kötött le. Az APEH eleget tett kötelezettségeinek, bár esetenként nehezen teljesíthető követelményeket is támasztottak a hivatallal szemben.
Drákói szigor várható az Enron-perben
Megkezdődött Houstonban az amerikai cégtörténelem legnagyobb botrányának tartott Enron-ügy fő vádlottainak pere. Megfigyelők drákói szigorúságú büntetést várnak. A részvényesek és alkalmazottak elveszített harmincmilliárd dollárját azonban ez sem hozza vissza.
Új alkotmánybírót választanak, megvan az esélyes
Konszenzussal támogatta az alkotmánybíró-jelölő bizottság Paczolay Péternek, a Köztársasági Elnöki Hivatal jelenlegi vezetőjének megválasztását.
Lezárult a KEH adatvédelmi vizsgálata
Közlemény a Kormányzati Ellenőrzési Hivatal ellenőrzési tevékenységének nyilvánosságával kapcsolatos adatvédelmi biztosi vizsgálat lezárásáról
A héten az EU külügyminiszterei és az Európai Parlament is a közel-keleti helyzetről tárgyalnak majd és megkezdődik a 2007-2013 közötti költségvetésről szóló intézmények közötti egyeztetés is.
Hivatali bűncselekmény Tabdiban - ítélet a Szegedi Ítélőtáblán
Helybenhagyta az I. fokú bíróság büntetési tételekre vonatkozó rendelkezését a Szegedi Ítélőtábla Gyurisné dr. Komlóssy Éva vezette büntető tanácsa abban az ügyben, amelyben három férfit vádoltak meg önbíráskodással.
Az Alkotmánybíróság 2006. január 30-31-ei teljes ülésének napirendje
Az Alkotmánybíróság hétfőn foglalkozik az Országos Választási Bizottság 38/2005. (X. 20.) OVB határozata ellen benyújtott kifogással. Az Országos Választási Bizottság október 20-án hitelesítette azokat az aláírásgyűjtő íveket, amelyeken ha érvényes számú aláírás gyűlik össze, a parlamentnek foglalkoznia kell a zsidóság kisebbségként történő bejegyzésének a kérdésével.
Együttműködési megállapodás Ukrajna versenyhatóságával
A Gazdasági Versenyhivatal (GVH) 2006. január 27-én együttműködési megállapodást írt alá az ukrán versenyhatósággal, kitágítva az 1993 óta meglévő együttműködési lehetőségeket.
Az Országgyűlés tárgyalja a digitális műsorterjesztésről szóló törvény tervezetét
Az Informatikai és Hírközlési Minisztérium (IHM) által előkészített tervezet – preambuluma szerint – a digitális műsorterjesztésre való teljes átállásig terjedő időszakra vonatkozó rendelkezéseket tartalmazza.
OPTEN: Hatszoros árú beszerzésre kényszeríti a hivatalokat a KJK Kerszöv esetleges tendergyőzelme
Tízszeres áron kell megvásárolnia a közintézményeknek 25 munkaállomásra a hatályosított magyar jogszabályok gyűjteményét, ha a Központi Szolgáltatási Főigazgatóság aláírja a KJK Kerszöv Kft-vel az erről szóló keretszerződést. Az eleve furcsán kiírt tender többi indulójának ajánlatát ugyanis érvénytelennek minősítették.
Helyzetjelentés az illegális letöltések elleni küzdelem állásáról
Az International Federation of the Phonographic Industries (IFPI) nemzetközi szerzői jogvédő szervezet frissen kiadott jelentése szerint a fájlcserélők ellen világszerte megindított peres eljárások eddig nem segítettek az illegális letöltések megfékezésében.
A belügyminiszter az OVB tagjairól konzultál a parlamenti pártok elnökeivel
A választási eljárásról szóló törvény értelmében az Országos Választási Bizottság öt tagját és szükséges számban a póttagokat az Országgyűlés választja meg; személyükre - a pártok javaslataira is figyelemmel - a belügyminiszter tesz indítványt.
800 tonna papír, hatmilliós villanyszámla: az EP bevezeti az EMAS rendszert
A Parlament Brüsszelben, Strasbourgban és Luxemburgban jelenleg több mint ötezer köztisztviselőt alkalmaz, hivatali helyiségeinek alapterülete több mint 900 000 m², évi papírfelhasználása meghaladja a 800 tonnát, éves villanyszámlája pedig eléri a hatmillió eurót. Mivel a parlament igencsak érintett a környezetvédelmi jogalkotásban, most a „saját háza táján söpröget”.
BÜK választói névjegyzék
A 2006. évi kamarai választásokkal kapcsolatos Választói Névjegyzéket a Budapesti Ügyvédi Kamara Választási Bizottsága 2006. január 25. és 2006. február 20-a közötti idő között közzéteszi.
Egy elhunyt hacker szülei támadják a Wikipediát
Büntetésként tiltotta meg a német bíróság a Wikipedia nevű internetes enciklopédia német kiadásának, hogy egy hasonló nevű internetes oldalról rögtön elérhetővé váljon a lexikon német nyelvű központi lapja. A bárki által szabadon szerkeszthető online kiadványt egy tavalyi felmérés az Enciklopedia Britannicához hasonló precizitású információforrásként értékelte.
Az új tagállamok megvétózhatják az ÁFA-ról szóló egyezséget
Az új tagállamok tűnnek a csökkentett ÁFA-kulcsokról szóló megállapodás kerékkötőinek: bár a francia és a német álláspont közeledni látszik, Csehország és Lettország vétóval fenyegette meg az osztrák javaslatot a pénzügyminiszterek keddi találkozója előtt.
Áfa és a pályázatok
A 2005. december 31-ét követő teljesítésű beszerzések tekintetében Áfa levonásra jogosult adóalanyoknál az Áfa nem elszámolható költség, ezért arra támogatás nem adható.
Jogsértést követett el a T-Online: nem "korlátlan" az ADSL
A Gazdasági Versenyhivatal (GVH) Versenytanácsa 2006. január 24-i tárgyalásán megállapította, hogy a T-Online Magyarország Rt. a fogyasztók megtévesztésére alkalmas magatartást tanúsított.
Hamarosan indul a feketelista.eu
Megalakult a civil szervezetekből álló Fogyasztóvédelmi Tanácsadó Testület - 2006. január 24-én tartotta első ülését az Ifjúsági, Családügyi, Szociális és Esélyegyenlőségi Minisztériumban a Fogyasztóvédelmi Tanácsadó Testület, melynek megalakítását a civil szervezetek is üdvözölték.
Az Európai Közösségek Bíróságának munkaprogramja
Mai összeállításunkban a Luxembourgban található európai jogszolgáltató testületek falai közt 2006. január 30. és február 3. között felbukkanó két üggyel foglalkozunk. A spanyol ügyben a beutazási és tartózkodási jogot, míg a másik vitában az olasz ügyvédi díjazási rendszert vizsgálja a Bíróság az Európai Unió jogának tükrében.
Emberölés Szegeden - ítélet a Szegedi Ítélőtáblán
Megváltoztatta az I. fokú bíróság döntését a Szeged Ítélőtábla dr. Hegedűs István vezette büntető tanácsa abban az ügyben, amelyben egy 68 éves férfit, Nagy Istvánt emberölés miatt 4 év börtönre és 5 év közügyektől eltiltásra ítélt a Csongrád Megyei Bíróság.
Állásfoglalás a halottból történő szerv- és szövetkivétel orvosi gyakorlatával kapcsolatban
Az első hazai élő donoros májátültetésről szóló sajtóhíreknek köszönhetően a szerv- és szövetátültetés itthoni és nemzetközi gyakorlata a közérdeklődés középpontjába került. Az orvosi gyakorlat számos részkérdése körül szakmai és társadalmi párbeszéd bontakozott ki. Az egyik ilyen részkérdés a halottból történő szervkivétel törvényi szabályozása és orvosi gyakorlata közötti ellentmondás.
Törvénytár a Jogi Fórumon
Megnyílt a Jogi Fórum Törvénytár szolgáltatása - olvasóink száz joganyag folyamatosan frissített, hatályos verzióját érik el gyűjteményünkben, a www.jogiforum.hu/torvenytar címen.
Az amerikai kormány a Google keresőrendszerbe bevitt adatokra kíváncsi
Az Egyesült Államok igázságügyminisztériuma bíróságon igyekszik kikényszeríteni, hogy a Google bocsássa rendelkezésére a segítségével egy hét alatt lefolytatott internetes keresésekre vonatkozó adatokat. Az adatok megismerését általában, nem pedig egy konkrét bűncselekménnyel kapcsolatban igényli a minisztérium.
Szabálytalan tranzakciók sorozata
Huszonkétmillió forint készpénzzel a táskájukban készültek elhagyni Magyarországot azok a román állampolgárok, akiket bankkártya-hamisítás gyanújával vett őrizetbe a rendőrség.
Veszélyes anyagok: szigorúbb szabályozás, nagyobb nyilvánosság
A kormány szerdai ülésén szigorította a veszélyes anyagokat hasznosító ipari létesítmények működési feltételeit. A cél, hogy nőjön a biztonság, illetve nagyobb legyen a nyilvánosság.
Alkotmányossági aggályok az új titkotörvény-javaslat körül
A Sajtószabadság Központ, a Társaság a Szabadságjogokért (TASZ) és a Védegylet felszólítja a Kormányt, hogy vonja vissza a T/18708. számon az Országgyűlés elé terjesztett törvényjavaslatot a minősített adatok védelméről és széles körű társadalmi egyeztetéssel készítsen új, a jogállami elvárásoknak megfelelő törvényjavaslatot. Elfogadása esetén a törvényjavaslat komoly alkotmányossági aggályokat vethet fel.
Az Alkotmánybíróság 2006. január 23-24 -ei teljes ülésének napirendje
Hétfőn tárgyalják az alkotmánybírák azt az indítványt, amely a Nemzeti Földalapról szóló törvény több rendelkezésének az alkotmányosságát kérdőjelezi meg. Ugyancsak hétfőn foglalkozik a testület a társasházi törvény egyes rendelkezései alkotmányellenességének vizsgálata tárgyában készült határozattervezettel.
Új szankciók a rendbontó EP-képviselőkkel szemben
A francia zöldpárti Gérard Onesta jelentésének csütörtöki elfogadásával a parlament számos helyen módosította saját eljárási szabályzatát. Az ülést levezető elnök több eszközzel léphet fel a jövőben a rendbontó EP-képviselőkkel szemben.